type: legislation

jurisdiction: Hungary

text:
1244/2015. (IV. 20.) Korm. határozata a Magyarország és a Vietnami Szocialista Köztársaság között a kölcsönös bűnügyi jogsegélyről szóló egyezmény szövegének végleges megállapítására adott felhatalmazásról.
A Kormány
 1. egyetért a  Magyarország és a  Vietnami Szocialista Köztársaság között a  kölcsönös bűnügyi jogsegélyről szóló
egyezmény (a továbbiakban: Egyezmény) bemutatott szövegével; 2. felhatalmazza az  igazságügyi minisztert vagy az  általa kijelölt személyt az  Egyezmény bemutatott szövegének
– a megerősítés fenntartásával történő – végleges megállapítására;
3. felhívja a külgazdasági és külügyminisztert, hogy az Egyezmény szövegének végleges megállapításához szükséges
meghatalmazási okiratot adja ki;
4. felhívja az  igazságügyi minisztert, hogy az  Egyezmény kihirdetéséről szóló törvény tervezetét az  Egyezmény
szövegének végleges megállapítását követően haladéktalanul terjessze a Kormány elé.
Orbán Viktor s. k.,
 miniszterelnök


text:
119/2009. (XI. 27.) OSZÖ határozat. , 2009. december 15-i hatállyal hagyta jóvá. Felsőszölnök, 2009. november 27.
Ropos Márton s. k.,
az OSZÖ elnöke


text:
62/2013. (I. 29.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – Kiss Róbert rendkívüli és
meghatalmazott nagykövetet – érdemei elismerése mellett – felmentem Magyarország varsói nagykövetségének vezetésére
kapott megbízása alól.
Budapest, 2012. március 5. Schmitt Pál s. k.,
köztársasági elnök


text:
19/2012. (IX. 7.) VM utasítása a Vidékfejlesztési Minisztérium Közbeszerzési és Beszerzési Szabályzatának kiadásáról.
Az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm.
rendeletben meghatározott feladat- és hatáskörömben eljárva, a közbeszerzésekről szóló 2011. évi CVIII. törvény 22. §
(1) bekezdése alapján a következő utasítást adom ki.
1. § A Vidékfejlesztési Minisztérium Közbeszerzési és Beszerzési Szabályzatát az utasítás 1. mellékleteként kiadom.
2. § (1) Az utasítás hatálya kiterjed a Vidékfejlesztési Minisztérium hivatali szervezeti egységeire és a vidékfejlesztési miniszter
irányítása alá tartozó, önállóan működő vagy önállóan működő és gazdálkodó költségvetési szervekre (a továbbiakban
együtt: VM költségvetési szervek).
(2) Az utasítás hatálya alá tartozó VM költségvetési szervek a beszerzéseiket a Kbt. és az ahhoz kapcsolódó jogszabályok,
a vidékfejlesztési miniszter irányítása alá tartozó központi költségvetési szervek, továbbá a vagyonkezelésébe vagy a
tulajdonosi joggyakorlása alá tartozó gazdasági társaságok által lefolytatott közbeszerzési eljárások előkészítésének
egyes kérdéseiről szóló 10/2012. (V. 31.) VM utasítás, a vidékfejlesztési miniszter irányítása alá tartozó központi
költségvetési szervek, továbbá vagyonkezelésébe tartozó gazdasági társaságok informatikai tárgyú beszerzéseinek
egyes kérdéseiről szóló VM utasítás, valamint a jelen utasítás mellékleteként kiadott Közbeszerzési és Beszerzési
Szabályzat előírásai szerint folytatják le.
3. § (1) Ez az utasítás a közzétételét követő napon lép hatályba, rendelkezéseit a hatálybalépés után megkezdett
beszerzésekre kell alkalmazni.
(2) Az utasítás hatálybalépésével egyidejűleg hatályát veszti a Vidékfejlesztési Minisztérium Közbeszerzési és Beszerzési
Szabályzatának kiadásáról szóló 7/2011. (V. 13.) VM utasítás.
Dr. Fazekas Sándor s. k.,
vidékfejlesztési miniszter


text:
422/2017. (XII. 19.) Korm. rendelete az egészségügyi szakértői tevékenységgel kapcsolatos hatósági eljárás egyes kérdéseiről.
A Kormány az  egészségügyről szóló 1997. évi CLIV. törvény 247.  § (1)  bekezdés o)  pontjában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. Egészségügyi szakértői engedély 1. § A szakértői tevékenységre jogosító engedély az  egészségügyi szakértői tevékenységgel kapcsolatos egyes
kérdésekről szóló miniszteri rendeletben meghatározott szakterületekre adható ki.
2. § (1) Az  egészségügy területén a  szakértői tevékenység engedélyezése iránti kérelmet a  népegészségügyi
feladatkörében eljáró Budapest Főváros Kormányhivatalához (a továbbiakban: Budapest Főváros Kormányhivatala)
kell benyújtani.
(2) A kérelemben meg kell jelölni a jogszabályban foglalt adatokon túl az 1. melléklet szerinti adatokat is.
 (3) A kérelmet a kormányzati portálon közzétett elektronikus formanyomtatványon is be lehet nyújtani.
 (4) A kérelemhez csatolni kell
a) az iskolai végzettséget igazoló okmány másolatát,
b) a kérelmező megjelent publikációi címének, a publikálás helyének és idejének leírását,
c) a kérelmező szakmai működésének részletes leírását.
3. § (1) Az engedélyt Budapest Főváros Kormányhivatala adja ki.
 (2) Budapest Főváros Kormányhivatala nyilvántartásának a  kérelemben foglalt adatokon kívül tartalmaznia kell
az engedély megvonására való utalást. 4. § (1) Ha a szakértő tevékenysége során olyan körülmény merül fel, amely a szakértő engedélyének megvonását vonhatja
maga után, az ezt észlelő köteles tájékoztatni Budapest Főváros Kormányhivatalát.
(2) Az engedélyt meg kell vonni, és a szakértőt a nyilvántartásból törölni kell, ha
a) a szakértő kérte,
b) utólag merül fel olyan körülmény, amely a szakértői tevékenység engedélyezését kizárja,
c) a  szakértő a  szakértői tevékenység végzésére vonatkozó kirendelésnek ismételten nem tesz eleget, vagy
a szakértői tevékenységét nem a  jogszabályokban foglaltak szerint végzi, és ezért a kirendelő tájékoztatása
szerint a szakvéleményét nem lehetett felhasználni,
d) a szakértő meghalt. 2. Bejelentéshez kötött szakértői tevékenység
5. § (1) A  jogszabályban meghatározott esetben az  egészségügyi szociális intézmény működésével kapcsolatos
eljárásokban szakértőként az  jogosult eljárni, aki az  egészségügyi szakértői tevékenységgel kapcsolatos egyes
kérdésekről szóló 40/2009. (XI. 20.) EüM rendelet 3.  mellékletében meghatározott szakterületen a  tevékenysége
megkezdését és az ellátni kívánt szakterületet bejelenti Budapest Főváros Kormányhivatalának.
(2) A  bejelentéshez a  szolgáltatási tevékenység megkezdésének és folytatásának általános szabályairól szóló
törvényben, továbbá az  egészségügyről szóló törvényben meghatározottakon túl csatolni kell a  2.  § (4)  bekezdés
a) és b) pontja szerinti dokumentumokat, valamint a bejelentő szakmai tevékenységére vonatkozó igazolásokat.
(3) Az  (1)  bekezdés szerinti tevékenységet folytatni kívánó szakértő a  bejelentést legalább 5 évente megismétli,
továbbá külön bejelentést kell tennie akkor is, ha a  tevékenységét az  eredeti bejelentéstől eltérő szakterületen is
folytatni kívánja.
(4) A bejelentést a 2. § (3) bekezdése szerinti elektronikus formanyomtatványon is be lehet nyújtani.
 (5) Ha a  kérelmező az  (1)  bekezdés szerinti tevékenységet határon átnyúló szolgáltatás keretében kívánja végezni,
a  (2)  bekezdésben meghatározott dokumentumokon túl csatolnia kell a  bejelentéshez a  letelepedés szerinti
tagállam illetékes hatósága által kiállított, szakmai tevékenység végzésére vonatkozó igazolást és szükség esetén
annak hiteles fordítását is.
3. Záró rendelkezések 6. § Ez a rendelet 2018. január 1-jén lép hatályba.
7. § Ez a rendelet a belső piaci szolgáltatásokról szóló, 2006. december 12-i 2006/123/EK európai parlamenti és tanácsi
irányelv 9. cikkének való megfelelést szolgálja.
Orbán Viktor s. k.,
 miniszterelnök


text:
403/2016. (XII. 5.) Korm. rendelete a Szentes területén élelmiszeripari kapacitásbővítésre irányuló beruházással összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12. § (5) bekezdés a), d) és e) pontjában,
a 4. § a) pontja tekintetében az épített környezet alakításáról és védelméről szóló 1997. évi LXXVIII. törvény 62. § (1) bekezdés
16. pont 16.2. alpontjában és 17. pontjában,
a 4. § b) és c) pontja tekintetében a településkép védelméről szóló 2016. évi LXXIV. törvény 12. § (1) bekezdés c) pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A Kormány nemzetgazdasági szempontból kiemelt jelentőségű üggyé nyilvánítja azokat az 1. mellékletben felsorolt
közigazgatási hatósági ügyeket, amelyek a Szentes közigazgatási területén elhelyezkedő, az  ingatlan-nyilvántartás
szerinti 3965/4, 4698/4, 4123/6 és 4123/7 helyrajzi számokon nyilvántartott földrészleteken, illetve az  ezen
földrészletekből telekalakítási eljárások jogerős befejezését követően kialakított földrészleteken létesítendő gyártó
üzem, illetve az ahhoz kapcsolódó építmények, infrastrukturális fejlesztések megvalósítására irányuló beruházással
függenek össze.
(2) Az (1) bekezdés alkalmazásában a beruházással összefüggőnek kell tekinteni mindazokat a közigazgatási hatósági
ügyeket, amelyek az  (1)  bekezdés szerinti beruházás megvalósításához, használatbavételéhez és üzemeltetésének
beindításához szükségesek.
2. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Csongrád Megyei Kormányhivatalt vezető kormánymegbízottat jelöli ki.
3. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti közigazgatási
hatósági ügyekben a  szakhatóság – a  hatóság határozatának meghozataláig felhasználható – előzetes
szakhatósági állásfoglalást ad ki azzal, hogy a kérelemhez benyújtott előzetes szakhatósági hozzájárulást a hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
4. § Az 1. § (1) bekezdése szerinti beruházással összefüggésben
a) építészeti-műszaki tervtanácsi véleményt nem kell beszerezni,
b) településképi véleményezési eljárást nem kell lefolytatni és
c) településképi bejelentési eljárásnak nincs helye.
5. § Ez a rendelet a kihirdetését követő napon lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök


text:
227/2016. (VI. 29.) KE határozata állampolgárság visszavonással történő megszüntetéséről.
Az Alaptörvény 9. cikk (4) bekezdés i) pontja, valamint a magyar állampolgárságról szóló 1993. évi LV. törvény 9. §-a
alapján – a  belügyminiszter BM/9898-2/2016. számú előterjesztésére – Brenyo Denisz (névmódosítás előtti neve:
Brenyo Denisz Ruszlánovics; születési hely, idő: Perecseny [Ukrajna], 2009. szeptember 3.) magyar állampolgárságát
visszavonom.
Budapest, 2016. június 16. Áder János s. k.,
 köztársasági elnök


text:
2/2017. (I. 5.) NFM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében biztosított jogkörömben eljárva az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján a nemzeti ásványvagyon hasznosítására irányuló
koncepciók összehangolásával, végrehajtásával kapcsolatos feladatok ellátására 2017. január 1. napjától 2017. június
30. napjáig Kasó Attilát miniszteri biztossá nevezem ki.
2. § (1) A miniszteri biztos tevékenységét a nemzeti fejlesztési miniszter az energiaügyért felelős államtitkár útján irányítja.
 (2) A miniszteri biztos a Ksztv. 38. § (6) bekezdése szerinti helyettes államtitkári illetménynek megfelelő összegű díjazásra
és a kormányrendeletben meghatározott juttatásokra jogosult. 3. § Ez az utasítás a közzétételét követő napon lép hatályba.
Dr. Seszták Miklós s. k.,
 nemzeti fejlesztési miniszter


text:
249/2015. (V. 26.) KE határozata rendkívüli és meghatalmazott nagykövet megbízás alóli felmentéséről.
Az Alaptörvény 9. cikk (4) bekezdés b) pontja alapján – a külgazdasági és külügyminiszter előterjesztésére – dr. Iván
Gábor rendkívüli és meghatalmazott nagykövetet – érdemei elismerése mellett – felmentem Magyarország zágrábi
nagykövetségének vezetésére kapott megbízása alól.
Budapest, 2014. augusztus 1. Áder János s. k.,
 köztársasági elnök


text:
1427/2017. (VI. 29.) Korm. határozata a szigetvár-turbéki Szőlőhegyen megkezdett feltárásról és az érintett ingatlanok állami tulajdonba kerülésével kapcsolatos intézkedésekről.
A Kormány, elismerve a  szigetvár-turbéki Szőlőhegyen azonosított kulturális örökségi értékek kiemelkedő jelentőségét,
szükségesnek tartja azok minél teljesebb körű feltárását, megismerését és védelmét, amelynek érdekében
 1. felhívja az  emberi erőforrások miniszterét, hogy gondoskodjon a  lelőhely tudományos kutatásának, régészeti
feltárásának folytatásáról a  Magyar Alkotóművészeti Közhasznú Nonprofit Kft. (a  továbbiakban: MANK)
koordinációjában;
Felelős: emberi erőforrások minisztere
Határidő: folyamatos 2. felhívja a  nemzetgazdasági minisztert, hogy – az  emberi erőforrások miniszterének bevonásával – gondoskodjon
az 1. pontban foglalt cél megvalósítása érdekében szükséges legfeljebb 144,95 millió forint forrás biztosításáról;
Felelős: nemzetgazdasági miniszter
 emberi erőforrások minisztere
Határidő: a felmerülés ütemében
3. felhívja
a) a földművelésügyi minisztert, hogy a Nemzeti Földalap vagyoni körébe tartozó ingatlanok, valamint
b) a nemzeti fejlesztési minisztert, hogy a Magyar Nemzeti Vagyonkezelő Zártkörűen működő Részvénytársaság
vagyoni körébe tartozó ingatlanok
tekintetében az emberi erőforrások minisztere bevonásával tegyék meg a szükséges intézkedéseket az 1. pontban
foglalt cél által érintett ingatlanok állami tulajdonba kerülése érdekében azok forgalmi értékének megállapítása,
megvásárlása és művelési ágból történő kivonása, valamint az  ingatlanoknak a MANK vagyonkezelésébe kerülése
iránt;
Felelős: földművelésügyi miniszter
 nemzeti fejlesztési miniszter
 emberi erőforrások minisztere
Határidő: azonnal
4. felhívja a  nemzetgazdasági minisztert, hogy – a  földművelésügyi miniszter és a  nemzeti fejlesztési miniszter
bevonásával – gondoskodjon a 3. pontban foglalt cél megvalósításához szükséges forrás biztosításáról;
Felelős: nemzetgazdasági miniszter
 földművelésügyi miniszter
 nemzeti fejlesztési miniszter
Határidő: a felmerülés ütemében
5. felhívja az  emberi erőforrások miniszterét, hogy az  1.  pontban foglalt feladat kapcsán elért eredményekről
jelentésben számoljon be a Kormánynak.
Felelős: emberi erőforrások minisztere
Határidő: 2018. március 31.
Orbán Viktor s. k.,
 miniszterelnök


text:
37/2013. (I. 29.) KE határozata bírói kinevezésről.
Az Alaptörvény 9. cikk (3) bekezdés k) pontja, valamint a bírák jogállásáról és javadalmazásáról szóló 2011. évi CLXII. törvény
3. § (2) és (4) bekezdése alapján – az Országos Bírósági Hivatal elnökének javaslatára – dr. Kovács Ilonát 2012. július 1. napjától
határozatlan időtartamra bíróvá kinevezem.
Budapest, 2013. január 21. Áder János s. k.,
köztársasági elnök


text:
1921/2017. (XII. 8.) Korm. határozata a Magyar Honvédség légtérellenőrző és légvédelmi rendszere azonosítási képességének hosszú távú biztosításával kapcsolatos feladatokhoz történő előzetes hozzájárulásról.
A Kormány
 1. az államháztartásról szóló 2011. évi CXCV. törvény 36.  § (4b)  bekezdésében biztosított jogkörében eljárva
engedélyezi a honvédelemért felelős miniszter részére, hogy a költségvetési törvény XIII. Honvédelmi Minisztérium
fejezet, 2. Magyar Honvédség cím, 1. Honvéd Vezérkar közvetlen szervezetei alcím előirányzatai terhére a  Magyar
Honvédség szükségleteinek megfelelő korszerű katonai rádiólokációs azonosító berendezés, valamint a kapcsolódó
logisztikai támogatási és szolgáltatási feladatok beszerzése érdekében 2018–2023. költségvetési év előirányzatait
érintő kötelezettséget vállaljon legfeljebb 10 000 000 000 forint összegben;
2. egyetért azzal, hogy az  1.  pont szerinti beszerzésekre a  Kormány irányítása alá tartozó fejezetek költségvetési
szerveinek eszközbeszerzéseiről szóló 1982/2013. (XII. 29.) Korm. határozat rendelkezéseit nem kell alkalmazni.
Orbán Viktor s. k.,
 miniszterelnök


text:
1493/2017. (VIII. 7.) Korm. határozata a Magyar Mozgókép Mestere művészeti díjjal kapcsolatos járadékról.
1. A Kormány egyetért azzal, hogy a Magyar Mozgókép Mestere művészeti díj azon díjazottjainak járadékát, akiknek
a  járadéka a  közterhek levonását követően a  Magyar Mozgókép Közalapítvány (a továbbiakban: Közalapítvány)
alapító okiratában e célra eredetileg meghatározott havi 500 ezer forint összeget nem éri el, ki kell egészíteni oly
módon, hogy az feleljen meg a Közalapítvány alapító okiratában meghatározott összegnek.
2. Az 1. pontban meghatározott feladat ellátásához szükséges forrást az éves központi költségvetésről szóló törvény
1. melléklet XX. Emberi Erőforrások Minisztériuma fejezete, 1. EMMI Igazgatás címen kell biztosítani.
3. Ez a határozat a közzétételét követő napon lép hatályba.
Dr. Semjén Zsolt s. k.,
 miniszterelnök-helyettes


text:
378/2009. (IX. 3.) OVB határozata.  Az Országos Választási Bizottság – 2009. augusztus 31-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva Gyurka Tibor a Nép Oldali Párt elnöke (7521 Kaposmérő, Rákóczi u. 91.) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2009. augusztus 12-én aláírásgyűjtő ív mintapéldányát nyújtotta be az Országos Választási
Bizottsághoz hitelesítés céljából. Az aláírásgyűjtő íven a következő kérdés szerepelt:
„Akarja-e, hogy az Országgyűlés törvényt alkosson arról, hogy a Magyarországon működő összes vállalkozás és cég
egyforma mértékű adókat és járulékokat fizessen, tekintet nélkül arra, hogy mely országból származik?”
A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 28/C. §
(5) bekezdésének a) pontja értelmében nem lehet országos népszavazást tartani a költségvetésről, a költségvetés
végrehajtásáról, a központi adónemekről és illetékekről, a vámokról, valamint a helyi adók központi feltételeiről szóló
törvények tartalmáról.
Az országos népszavazásról és népi kezdeményezésről szóló 1998. évi III. törvény (a továb biak ban: Nsztv.) 10. §
b) pontja alapján az Országos Választási Bizottság megtagadja az aláírásgyűjtő ív hitelesítését, ha a kérdésben nem
lehet országos népszavazást tartani.
Az Országos Választási Bizottság megállapítja, hogy a népszavazási kezdeményezésben feltenni kívánt kérdés az
Alkotmány hatályos rendelkezése értelmében a tiltott népszavazási tárgyak közé sorolandó, tehát a kérdésben
országos népszavazás nem tartható.
A fent leírtak alapján az Országos Választási Bizottság az aláírásgyűjtő ív mintapéldánya hitelesítésének
megtagadásáról döntött.
II. A határozat az Alkotmány 28/C. § (5) bekezdésének a) pontján, az Nsztv. 2. §-án és a 10. § b) pontján, a jogorvoslatról
 szóló tájékoztatás a Ve. 130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
4/2018. (II. 15.) ORFK utasítása a 2018. bankszámla-hozzájárulásról.
A jogalkotásról szóló 2010. évi CXXX. törvény 23. § (4) bekezdés c) pontjában, valamint a Rendőrségről szóló 1994. évi XXXIV. törvény
6. § (1) bekezdés b) pontjában foglalt felhatalmazás alapján, figyelemmel a belügyminiszter irányítása alatt álló rendvédelmi
feladatokat ellátó szervek hivatásos állományának 2018. évi választható béren kívüli juttatásairól és bankszámla-hozzájárulásáról
szóló 2/2018. (II. 6.) BM utasítás 7–8. §-ára, az általános rendőrségi feladatok ellátására létrehozott szerv személyi állománya
bankszámla-hozzájárulásának szabályozására kiadom az alábbi utasítást:
1. Az utasítás hatálya kiterjed az általános rendőrségi feladatok ellátására létrehozott szerv személyi állományára,
ideértve a megváltozott munkaképességű foglalkoztatottakat és a közfoglalkoztatásban résztvevőket is
(a továbbiakban: jogosult).
2. A jogosultat az illetményének fizetési számlára történő átutalása esetén évi bruttó 4000 forint összegű bankszámlahozzájárulás illeti.
3. Ha a foglalkoztatási jogviszony év közben keletkezik vagy szűnik meg, a bankszámla-hozzájárulás időarányosan jár.
Ebben az esetben minden megkezdett hónap esetén a jogosultat havi bruttó 333 forint összeg illeti.
4. A bankszámla-hozzájárulást a munkáltató a 2018. november havi illetmény (munkabér) kifizetésével – jogviszony év
közben történő megszűnése esetén az utolsó havi illetmény (munkabér) kifizetésével – egyidejűleg fizeti meg.
5. Ez az utasítás a közzétételét követő napon lép hatályba, de rendelkezéseit 2018. január 1-jétől kell alkalmazni.
6. Ez az utasítás 2019. január 1-jén hatályát veszti.
Papp Károly r. altábornagy s. k.,
 országos rendőrfőkapitány


text:
65/2010. (VII. 27.) OGY határozata a dokumentumfilmek nyilvánossága, az alkotói szabadság és az igazság megismeréséhez való jogok egyes kérdéseinek felülvizsgálatáról.
1. Az Országgyűlés felkéri a Kormányt, hogy vizsgálja meg az 1989. október 23. előtt keletkezett állambiztonsági iratok
nyilvánossága és a személyhez fűződő jogok hatályos jogi szabályozását, és tegyen javaslatot arra nézve, hogy
a – történelmünk szempontjából is – kiemelkedően fontos dokumentumfilmek és történelmi dokumentumok
nyilvánosságra hozatala ne legyen minden esetben kizárható személyiségi jogokra hivatkozással; azaz hogyan lehetne
feloldani a személyhez fűződő jogok (kép- és hangfelvétellel való rendelkezés) és a tájékozódáshoz, tájékoztatáshoz
(igazság megismeréséhez való jog), valamint a művészeti szabadsághoz és a tudományos kutatás szabadságához való
jog kollizióját. 2. Az Országgyűlés felkéri a Kormányt, hogy a véleménynyilvánítás szabadsága, az információszabadság és a történeti
kutatások szabadsága hatékonyabb érvényesülése érdekében – a magánszférához fűződő jog tiszteletben tartása
mellett – tegyen javaslatot a közszereplői minőség egyértelmű, differenciált, a jogkövetkezmények tekintetében
arányos szabályozására. 3. Az Országgyűlés egyben felkéri a Kormányt, hogy az új Alkotmány, valamint az új Polgári Törvénykönyv megalkotása
során tegye meg szabályozási javaslatát. 4. E határozat a közzététele napján lép hatályba.
Dr. Schmitt Pál s. k.,
az Országgyűlés elnöke